রংপুর জেলার কোতয়ালী থানায় দায়ের করা তথ্য ও যোগাযোগ প্রযুক্তি আইনের ৫৭ ধারায় দায়ের করা একটি মামলায়আসামী গ্রেফতার করেছে পুলিশের বিশেষায়িত তদন্ত সংস্থা পুলিশ ব্যুরো অব ইনভেস্টিগেশন (পিবিআই), রংপুর পুলিশ। ২৭ ডিসেম্বর (মঙ্গল বার) রাতে গোপন সংবাদের ভিত্তিতে এবং প্রযুক্তিগত সহায়তার মাধমে পিবিআই রংপুরের সাব ইন্সপেক্টর সালেহ ইমরানের নেতৃত্বে কুড়িগ্রাম জেলার চিলমারী থানার জোড়গাছ ব্যাপারী পাড়া এলাকা থেকে তাকে গ্রেফতার করা হয়। এ সময় তার কাছে তার ব্যবহৃত একটি মোবাইল ফোন, দুটি সিম কার্ড, একটি মেমোরিকার্ড উদ্ধারপূর্বক জব্দ করা হয়। গ্রেফতার কৃত আসামী চিলমারী থানার জোরগাছ ব্যাপারীপাড়া গ্রামের আবুল কালামের ছেলে শামীম আহম্মেদ @ রিপন (২৭)।